**แผนพัฒนาประสิทธิภาพการให้บริการ สำนักงานเขตบางเขน กรุงเทพมหานคร
งานบริการ การขออนุญาตก่อสร้าง ดัดแปลงอาคาร หรือรื้อถอนอาคาร**

**ประจำปีงบประมาณ พ.ศ. 2566**

**ส่วนที่ 1 เหตุผลและความจำเป็น**

 กรุงเทพมหานคร ในฐานะที่เป็นเมืองหลวงของประเทศ เป็นศูนย์กลางการปกครอง การบริหารราชการ การพาณิชยกรรมและการเงินของประเทศ เป็นที่ตั้งของหน่วยงานภาครัฐและบรรษัทธุรกิจขนาดใหญ่ต่าง ๆ จึงทำให้พื้นที่ กรุงเทพมหานครเป็นที่ตั้งของอาคารต่าง ๆ มากมาย เช่น อาคารสูง อาคารขนาดใหญ่พิเศษ อาคารขนาดใหญ่หรืออาคาร อื่น ๆ เป็นต้น ซึ่งใช้ประโยชน์ในเพื่อการพาณิชยกรรม การธุรกิจ หรือการอยู่อาศัยแล้วแต่กรณี และแนวโน้มของการเติบโตทางเศรษฐกิจจะส่งผลให้กรุงเทพมหานครได้รับการพัฒนาที่ดินมากขึ้น จึงทำให้การก่อสร้าง ดัดแปลงอาคารมี จำนวนเพิ่มมากขึ้นด้วย เพื่อเป็นการสะท้อนถึงบทบาท หน้าที่ และความสำคัญของกรุงเทพมหานครในฐานะที่เป็นองค์กร ปกครองท้องถิ่นรูปแบบพิเศษซึ่งแบ่งพื้นที่การปกครองออกเป็น 50 เขต ซึ่งแต่ละเขตมีหน้าที่ ภารกิจในการให้บริการ สาธารณะกับประชาชน โดยเฉพาะอย่างยิ่งการให้บริการที่เกี่ยวข้องกับการอนุญาตก่อสร้าง ดัดแปลงอาคาร หรือรื้อถอน อาคาร
ตามพระราชบัญญัติควบคุมอาคาร พ.ศ. 2522 ข้อบัญญัติกรุงเทพมหานคร เรื่อง ควบคุมอาคาร พ.ศ. 2544 การขออนุญาตเชื่อมท่อระบายน้ำฝน น้ำเสียที่ผ่านการบำบัดแล้ว เพื่อลงสู่ท่อระบายน้ำสาธารณะ
ตามข้อบัญญัติ กรุงเทพมหานคร เรื่อง ควบคุมการระบายน้ำทิ้ง พ.ศ. 2534 เพื่อการอำนวยความสะดวกกับประชาชนเป็นไปตาม พระราชบัญญัติการอำนวยความสะดวกในการพิจารณาอนุญาตทางราชการ พ.ศ. 2558

 กรุงเทพมหานคร ได้พัฒนาระบบศูนย์รับคำขออนุญาตของกรุงเทพมหานคร
(BMA OSS) โดยประชาชน สามารถยื่นคำขออนุญาตผ่านระบบออนไลน์ได้ ทำให้ได้รับความสะดวก รวดเร็ว ลดขั้นตอนและลดค่าใช้จ่ายในการ เดินทางมาติดต่อราชการที่สำนักงานเขต

**ส่วนที่ 2 ขอบเขตการพัฒนางานบริการ**

1. การขออนุญาตก่อสร้าง ดัดแปลงอาคาร หรือรื้อถอนอาคาร

2. การขออนุญาตเชื่อมท่อระบายน้ำฝน น้ำเสียที่ผ่านการบำบัดแล้ว เพื่อลงสู่ท่อระบายน้ำสาธารณะ

**ส่วนที่ 3 ปัญหา อุปสรรค ความยุ่งยาก(pain point) หรือความต้องการของผู้รับบริการ**

ปัญหา อุปสรรค ความยุ่งยาก(pain point) ที่ส่งผลทำให้ไม่สามารถสนองตอบความต้องการของผู้ขอรับ บริการได้และส่งผลกระทบในเชิงลบต่องานและองค์กร รายละเอียด ดังนี้

 1. ปัญหาทัศนคติ ค่านิยม จริยธรรมของบุคคลากรในด้านการให้บริการและวัฒนธรรมองค์กรที่ผิดเป็นอุปสรรคต่อการเปลี่ยนแปลงเพื่อพัฒนางาน

2. ปัญหาอุปกรณ์ เครื่องมือในการดำเนินงานไม่เพียงพอ ไม่ทันสมัย ไม่เหมาะสมกับลักษณะของงานและส่งผล กระทบต่อความสำเร็จของงาน

3. ปัญหาความล่าช้าของการดำเนินงานในแต่ละขั้นตอนซึ่งส่งผลต่อเวลาโดยรวมที่แล้วเสร็จจนกระทบต่อการ ดำเนินงานของผู้ขอรับบริการ

 4. ปัญหารายละเอียด ขั้นตอน หลักเกณฑ์ต่างๆ ของกฎหมายมีมาก ทำให้ผู้ขอรับบริการยากต่อการเข้าใจ รายละเอียดและขั้นตอน หลักเกณฑ์ต่างๆ

 5. ปัญหาอันเนื่องมาจากวิธีการและการให้บริการของเจ้าหน้าที่ล้าสมัย ล่าช้าและไม่ประทับใจ

**ส่วนที่ 4 แนวทาง และวิธีการแก้ไขปัญหา**

 แนวทางการดำเนินงานเพื่อแก้ไขปัญหาในด้านการให้บริการ การอนุญาตก่อสร้าง ดัดแปลงอาคาร หรือรื้อ ถอนอาคาร และการขออนุญาตเชื่อมท่อระบายน้ำฝน น้ำเสียที่ผ่านการบำบัดแล้ว เพื่อลงสู่ท่อระบายน้ำ ดังนี้

 1. นำระบบศูนย์รับคำขออนุญาตของกรุงเทพมหานคร (BMA OSS) ซึ่งเป็นช่องทางออนไลน์มาให้บริการกับ ประชาชน ซึ่งระบบนี้อำนวยความสะดวกในการยื่นคำขอ เอกสาร หลักฐานต่างๆ ในรูปแบบไฟได้ตลอดเวลา (24 ชั่วโมง) และสามารถติดตามสถานะการดำเนินงานในแต่ละขั้นตอน และชำระค่าธรรมเนียมผ่านระบบได้อย่างรวดเร็ว โดยไม่ต้อง เดินทางมายังสำนักงานเขต

 2. จัดหาอุปกรณ์เสริม เครื่องมือในการดำเนินงานให้เพียงพอ เหมาะสมและทันสมัย

 3. ให้การอบรมกับเจ้าหน้าที่ที่เกี่ยวข้องในการให้บริการ และจัดทำเอกสารประกอบคำอธิบายในการยื่นขออนุญาต

 4. ลดขั้นตอนการดำเนินงานที่ไม่จำเป็นลง

**ส่วนที่ 5 ผลลัพธ์ของการดำเนินการ**

 1. ผู้รับบริการได้รับความสะดวก รวดเร็ว ลดค่าใช้จ่าย

 2. ลดระยะเวลาการติดต่อราชการ โดยผู้รับบริการไม่ต้องมาที่สำนักงานเขต

 3. ทำให้กรุงเทพมหานครมีภาพลักษณ์ที่ดี เป็นองค์กรที่ทันสมัย